section_heading: Lik
paragraph_text: Snoopy se prvi put pojavio u stripu 4. listopada 1950. Ime mu je objavljeno i opisano 10. studenog iste godine. Zapravo ga je Schulz namjeravao nazvati "Sniffy", ali se predomislio. Na samome početku Snoopy nije pripadao Charliju Brownu. Isto tako nije bio oduvijek beagle, već se to spomenulo tek godinu i 2 mjeseca nakon izlaženja prvog broja. Snoopy ima i kućnog ljubimca, ptičicu Woodstock žute boje.